આઇઆઇટી-રામની સ્થાપનાને પાંચ વર્ષ પુરા થઇ ચુક્યા છે. ત્યારે હવે ઇજનેરીના કોર્સમાં ૩૦ ટકા સુધીનો ફી વધારો કરાયો છે. આ ઇન્સ્ટિટ્યૂટમાં કુલ બેઠકોના ૫૦ ટકા બેઠકો સ્થાનિક વિદ્યાર્થીઓ એટલે કે ગુજકેટના આધારે ભરાય છે. જેમાં અત્યાર સુધી રૂ. ૫૦ હજાર ફી લેવાતી હતી જે વધારીને હવે રૂ. ૬૫ હજાર કરાઈ છે. બાકીની ૫૦ ટકા બેઠકો જેઇઇ એટલે કે ઓલ ઇન્ડિયા ક્વોટાના વિદ્યાર્થીઓ ભરવામાં આવે છે. જેમાં અત્યાર સુધી રૂ. ૧ લાખ ફી લેવાતી હતી જે વધારીને ૧ લાખ ૩૦ હજાર કરી દેવાઈ છે.